JCR pojmovi

**JCR-Journal Citation Reports**

Alat za analizu znanstvenih časopisa. Podatke za pojedinu godinu JCR obično objavljuje sredinom slijedeće godine.

Neki od podataka koje JCR donosi i omogućuje rangiranje uključenih časopisa su sljedeći:

**Ukupan broj citata (Total Cites)**

Ukupan broj koliko je puta neki časopis citiran od strane svih drugih časopisa iz baze u godini na koju se JCR odnosi, bez obzira kada su članci objavljeni.

**Faktor odjeka (Journal Impact Factor)**

-Faktorom odjeka mjeri se učestalost kojom je prosječan članak objavljen u nekom časopisu citiran u određenom razdoblju. Faktor odjeka gleda se za razdoblje od dvije godine, ako se gleda za razoblje od pet godina zove se Petogodišnji faktor odjeka.

Faktor odjeka nije ništa drugo do omjer broja citata koje su u nekoj godini dobili radovi objavljeni u prethodne dvije godine i broj radova objavljenih u te dvije godine.

IF(2015)=$\frac{broj citata koje su u 2015.god. dobili svi radovi objavljeni u časopisu za koji se računa IF u 2013. i 2014. god.}{broj radova objavljenih u 2013. i 2014. god.}$

Dok u brojnik ulaze svi radovi, dakle i prilozi poput uvodnika, pisma, novosti, sažetci s konferencija, u nazivnik ulaze samo izvorni znanstveni članci, pregledni radovi, kratka priopćenja i cijeloviti radovi s konferencija.

Tu može doći do manipulacije od strane uredništva i povećanja faktora odjeka uvrštavanjem velikom broja raznih priloga koji su zanimljivi za citiranje. Uredništvo Tomson Reutersa pazi na to i takve časopise isključuje.

Petogodišnji faktor odjeka računa se na isti način samo za razdoblje od pet godina.

**Samocitati**

-Citati koji se odnose na članke koje je objavio taj isti časopis.

Kako neka uredništva promiču citiranje radova objavljenih u vlastitom časopisu dobro je uporediti postoji li znatna razlika između faktora odjeka časopisa i faktora odjeka časopisa bez samocitata.

**Faktor odjeka bez samocitata (Journal Impact Factor without Journal Self Cites)**

Faktor odjeka časopisa bez samocitata je faktor odjeka časopisa dobiven nakon što se od ukupnog broja citata oduzmu citati koji se odnose na članke koje je objavio taj isti časopis.

**Poluvijek citiranosti ( Journal Cited Half- life)**

Vrijeme poluživota citata časopisa: Koliko su stari citirani članci?

Časopis moze biti citiran stotine tisuća puta u jednoj godini, no citirani

članci će se mijenjati s vremenom. Neki ce biti stari samo nekoliko mjeseci,

jer su objavljeni u istoj kalendaskoj godini kao i sam citat; drugi članci

su objavljeni prije nekoliko desetljeća. Vrijeme poluživota citata časopisa

broji sve citate časopisa tijekom jedne kalendarske godine, te računa

medijan datuma objave članka; polovica citiranih članaka je objavljena prije

tog datuma, a druga polovica nakon. Taj broj se izražava kao godine prije

kalendarske godine koja nas zanima, npr. za godinu 2012, vrijeme poluživota

citata od 5 godina znaci da je polovica svih citiranih članaka objavljena

prije 1. siječnja 2008, a druga polovica nakon toga.

 **Faktor brzine citiranja ( Journal Immediacy Indeks)**

**-**pokazuje koliko puta je prosječan članak objavljen u nekom časopisu, citiran te iste godine.(broj citata u godini za članke objavljene u toj godini / broj objavljenih članaka u toj godini)

Izradila: Mirna Šušak Lukačević